Alegeri prezidențiale 2024: Cine este Kelemen Hunor, candidat pentru a patra oară consecutiv la președinția României
Kelemen Hunor, candidatul UDMR, se află la a patra candidatură consecutivă la alegerile prezidențiale din România și este un om politic care obține, din 2000 încoace, diverse funcții în Guvern. La precedentele trei runde de alegeri la care a participat, liderul formațiunii politice care reprezintă comunitatea maghiară din țară a obținut aproximativ 4%. De-a lungul anilor, Kelemen, apropiat al lui Viktor Orban, și UDMR s-au poziționat public în favoarea autonomiei așa-zisului Ținut Secuiesc.